OpenLLM-France/wikimedia huggingface dataset:
# Anthozoa

Anthozoa (grezierazko ανθος anthos, lorea, eta ζωον zoon, animalia) Cnidaria filumaren barruan dagoen animalia taldea da, polipo itxura garatzen dutenak. Anemonak, koralak eta antzeko animaliak daude talde honetan. Bakartiak edo kolonialak izan daitezke, eskeleto edo eskeletorik gabe. 6.000 espezie baino gehiago katalogatu dira.
* Datuak: Q28524
* Multimedia: Anthozoa / Q28524
* Espezieak: Anthozoa
# Azkenburu

Azkenburua, postrea edo deserta bazkari edo afarietako hirugarren eta azken jaki edo platera izaten da. Mendebaldeko kulturan otorduaren amaieran eta infusioaren (tea, kafea) aurretik hartzen den jaki adierazteko erabiltzen da azkenburu hitza, baina azkenburu baino areago, postrea (latinetik, posterum, atze(ne)koa) erabiltzen da Hego Euskal Herrian eta deserta (lat., de-servitum: zerbitzatzearen aurkakoa: mahaia jasotzea, desmuntatzea) Iparraldean. Azkenburukoari azken, onki, mahaiazken ere esan izan zaio.

## Ohiko postreak

Hauxe da janariko parte berriena, sari gisakoa, janaldian zehar fruta fresko eta lehortua (melatua) hartzeko ohitura antzinakoa baitzen. Hego Euskal Herrian gazta, fruta edota gozokiek bete ohi dute fase hau; Iparraldean gaztak ez, jakiaren derrigorrezko parte baita. Postreak gozotasuna eta, hein xume batean bada ere, apartekotasuna ditu bereizgarri: fruta, etxean eginiko edo kanpotik ekarritako sorbete, flan, pastel, bizkotxo, tarta, mousse, budin, mazedonia, izozki, jogurt, etab. Opari gisako zerbaiten irudi, alegia, gozotasunari esker janariaz oroipen goxoa uzteko.

## Egun berezietako postreak

Postre jakin batzuk urteko egun seinalatuetan egin eta kontsumitzen dira: torradak, esne frijituak, erroskilak, matahamiak, kauserak, konpota, kruxpetak, kremak, turroiak, ospakizunetan gaztainak, ogi-labean erretako sagarrak, etab. Mende luzetan sasoiko fruta, gazta eta gaztaina egosi edo erreak izan ditugu ohiko postrea edo, bestela adierazteko, betegarri edo janariaren osagarri ezinbestekoa. Europara itzulita, Ameriketatik kanabera ekarri eta azukrea industrialki ekoitzi, mekanizatu eta herritartu (prezio apala hartu, alegia) aurretik, azukredunak sendagai hutsak ziren eta gozokiak aristokraziaren pribilegio, hots, ospakizunetan bakarrik hartzen zen zerbait. Geroztik, gozogintza «zibila» sortu eta indarrez hasitakoan, norberaren eguna, agintariek adierazitakoak eta beste batzuk ospatzeko ezarri izan da ezohiko postre gozoa.

## Erreferentziak

* 1 2 3 Agirre, Edorta. (2022). Amantala ta mantela. Pamiela, 379 or. ISBN 978 84 9172 259 5..

## Ikus, gainera

* Gozogintza
* Elketa Sukaldaritza_liburua/Gozogintza
* Sukaldaritza (kultura)
* Sukaldaritza (janari eta edarien prestaketa)
* Gastronomia

## Kanpo estekak

* Datuak: Q182940
* Multimedia: Desserts / Q182940
# Azkenburu-koilara

Azkenburu-koilara, postre-koilara edo deserta-koilara zopa-koilararen tamaina antzekoa da, baina bereizten da honetatik bere barrunbea esferikoagoa delako, kafe- edo te-koilararen bezalakoa. Bere edukiera ia 10 mililitro (2 koilaratxokada) da. Bazkari formaletan, koilara hau bukaeran gehituko da postreak zerbitzatzeko unean, otordu informaletan hasieran jarri ohi dira mahai-tresnerian, normalean plateraren goiko aldean.

## Erabilera

Koilara hau normalean bazkariaren bukaeran kokatzen da, azkenburukoak zerbitzatzen direnean, pastela, berenjena, eta abarreko zatiak ateratzeko tresna gisa erabili ohi da. Zenbait postre mota batzuetan oso erabilia da: flanak, arrautzesnea, tartak, budinak, eta abar.

## Kanpo estekak

* Datuak: Q2573526
* Multimedia: Dessert spoons / Q2573526
# Azkenburuko ardo

Postreko ardoak deritzenak, zenbait postre laguntzeko egokia den zapore gozo bat duten ardoak dira. Lurralde anglosaxoietan pudding ardo izena jasotzen dute, eta bereziki Australian stickie (likatsuak) deritze, gozoegiak izan baitaitezke. Ezagunenetako batzuk Sauterne, Tokaji Aszu eta Malagako ardoa dira. Euren izena gora-behera, horietako batzuk eurak bakarrik edaten dira jatordu baten amaieran.

## Ezaugarriak

Horietakoren batzuk Pedro Ximénez, moskatel eta beste hainbat mahats motarekin egiten dira.

## Kanpo estekak

* Datuak: Q1200945
# Aurich

Aurich Alemaniako udalerria da. Saxonia Beherea estatuan kokatuta dago, [[Aurich barrutia|Aurich]] barrutian. 2014an 40.637 biztanle zituen 197,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q14839
* Multimedia: Aurich / Q14839
# Auribèu

Auribèu (okzitanieraz Auribèu, frantsesez eta ofizialki: Auribeau) Okzitaniako udalerri bat da. Administratiboki Frantziako Vaucluse departamenduan dago, Proventza-Alpeak-Kosta Urdina eskualdean. 2013an 72 biztanle zituen.

## Demografia
### Biztanleria

2007an Auribeau udalerrian erroldatutako biztanleak 72 ziren. Familiak 32 ziren, horien artean 12 pertsona bakarrekoak ziren (12 bakarrik bizi ziren gizonak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 55 etxebizitza zeuden, 31 familiaren etxebizitza nagusia ziren, 20 bigarren erresidentzia ziren eta 4 hutsik zeuden. 54 etxeak ziren eta 1apartamentu bat zen. 31 etxebizitza nagusietatik 20 bere jabearen bizilekua ziren, 11 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 7 etxek hiru zituzten, 1ek lau zituen eta 21 etxek bost zituzten. 24 etxek euren parking plaza propioa zuten azpian. 16 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Auribeau udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 4 | 65-69 | 4 |
| 4 | 60-64 | 4 |
| 4 | 55-59 | 4 |
| 0 | 50-54 | 0 |
| 4 | 45-49 | 4 |
| 0 | 40-44 | 4 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 37 ziren, horien artean 29 aktiboak ziren eta 8 inaktiboak ziren. 29 pertsona aktiboetatik 27 lanean zeuden (14 gizon eta 13 emakume) eta 2 langabezian zeuden (2 emakume eta 2 emakume). 8 pertsona inaktiboetatik 1 erretiraturik zegoen, 2 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 2 erauzte enpresak ziren, 1 ostalaritza eta jatetxe enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Auribeau udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q374954
* Multimedia: Auribeau / Q374954
# Auriflama

Auriflama Brasilgo udalerri bat da, São Pauloko estatuan kokatua. 13.692 biztanle ditu 434,498 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q268956
* Multimedia: Auriflama / Q268956
# Auriga

Auriga biga- bi zaldik tiratutako ibilgailu arina- gidatu behar zuen esklaboa zen. Biga, erromatar batzuen garraiobidea zen, komandante militarrena bereziki. Euren jabearen segurtasuna euren eskuetan zegoenez, kontu handiz aukeratuak izaten ziren konfiantzazko esklaboen artean.
Beste teoria batek, erromatar garaipenetan erramu koroa eusten zuen esklabo bati ematen zitzaiola adierazten du. Esklabo honek, uneoro gogoratu gizon bat (bakarrik) zarela xuxurlatzen zuen, jenerala gehiegi harrotu ez zedin. Azken garaietan, hitza oso arrunta izan zen, eta edozein ibilgailuren gidaria adierazten zuen.

## Zaldi lasterketak

Inperio garaian, asko igo zen lasterketenganako gustua, eta aurigak, jendetzaren idolo bihurtu ziren, kategoria ezberdinetan lehiatzen ziren esklabo eta libertoak izaten segitzen zuten arren: bi zaldiko bigak, hiruko trigak, lauko koadrigak, eta sei, zortzi edo hamar zaldik tiratutako gurdiak.
II. mendean, mila garaipen lortu zituzten aurigei miliario deitzen zitzaien. Errespetu eta ospeaz gozatzen zuten eta aberastasun handiak metatzen zituzten.
Ezagunenetako bat Kaio Apuleio Diokles izeneko hispaniar bat izan zen. 24 urte eman zituen zaldi lasterketetan parte hartzen. Honen ohorez, monumentu bat eraiki zen erromatar zirkutik gertu.

## Erreferentziak

* ↑ «Auriga». Euskaltzaindiaren Hiztegia. (Noiz kontsultatua: 2024-08-13.)
* ↑ Irazustabarrena, Nagore. (2016-07-31). «Historiako kirolari aberatsena» Argia CC-BY-SA lizentzia.

## Kanpo estekak

* Datuak: Q2570377
* Multimedia: Aurige / Q2570377
# Aurkibide

Aurkibidea testu mota bat da, batzuetan dokumentu luze baten hasiera aldean, aurrealdean eta beste batzuetan atzealdean, non dokumentu luzearen edukien zerrenda agertzen den.
Aurkibidea liburu edo dokumentu luze baten atalen zerrenda antolatua da, eta bertan dokumentuaren zatien izenburuak agertzen dira, geroago, atal bezala, agertuko diren hurrenkera berean.
Liburuetan, aurkibidea liburuen atalen zerrenda ordenatua izaten da, eta atal bakoitza zein orrialdetan hasten den zehaztu ohi da.

## Aurkibide motak
### Aurkibide onomastiko

Zenbait liburutan aipatzen diren pertsona izenen zerrenda alfabetikoak agertzen dira. Horrela, erabiltzaileak zuzenean bila dezake liburuan aipatzen den pertsona edo leku izen bat eta aurkibide onomastikoan topatuko du pertsona edo leku hori zein orrialdetan aipatzen diren.

### Gaikako aurkibidea

Testuan aurkeztutako gaien eta azpigaien zerrenda ordenatua, ordena alfabetikoan. Eskuarki, testu zientifiko-teknikoetan edo zientziaren dibulgazio testu luzeetan erabiltzen da. Gai nagusi batzuen izenaren ondoren, orrialde-zenbakiak agertzen dira. Aurkibide Analitikoa edo Materien araberako aurkibidea ere esaten zaio

### Terminologia-aurkibidea

Terminoen aurkibidea, hiztegi-aurkibidea, lexiko-aurkibidea. Aurkibide mota hauek ere, eskuarki, testu zientifiko-teknikoetan edo zientziaren dibulgazio testu luzeetan erabiltzen da. Termino esanguratsuenen zerrendak agertuko dira ordena alfabetikoan eta ondoan hitz horiek zein orrialdetan topa daitezkeen zehartuko da.

### Mapen aurkibidea

Zenbait liburu eta dokumentutan, historia liburuetan, atlasetan-eta, mapek garrantzi handia dute eta mapen aurkibideak agertu ohi dira.

### Irudien aurkibidea

Zenbait liburutan irudien aurkibideak beharrezkotzat jotzen dira, beraz margolanen erreprodukzioak eta irarlan edo grabatuen aurkibideak agertuko dira.

## ISO estandarra

* (Ingelesez), (Frantsesez) ISO 999:1996 - Information and documentation — Guidelines for the content, organization and presentation of indexes.
ISO 999:1996 nazioarteko estandarrak proposatzen du aurkibideak egiteko estandar bat. Liburu, aldizkari, txosten, patente-dokumentu eta bestelako dokumentu idatzietan, baita inprimatu gabeko materialetan ere eredu batzuk ezartzeko proposamena, hala nola dokumentu elektronikoei, filmei, soinu- eta bideo-grabazioei, edukiei, eta abar. Estandar honek edukien antolaketa eta aurkezpenerako jarraibideak ematen ditu.

## Bibliografía

* (Gaztelaniaz) Martínez de Sousa, José. Diccionario de edición, tipografía y artes gráficas. Gijón: Trea, 2001. ISBN 84-95178-96-6
* (Gaztelaniaz) Dahl, Svend. Historia del libro. Madrid: Alianza, 1982. (Alianza Universidad; 336) ISBN 84-206-2336-9.
* Datuak: Q1456936
* Multimedia: Tables of contents / Q1456936
# Aurkikuntzen monumentua

Aurkikuntzen monumentua (portugesez: Padrão dos Descobrimentos) Lisboako Belem auzoan dagoen monumentu ezaguna da. XIV eta XV mendeetako espedizio handiak abiatzen ziren tokian ezarri zen, Tejo ibaiaren ertzean.

## Historia

1939an diseinatu zuten José Ângelo Cottinelli Telmo arkitektoak eta Leopoldo de Almeida eskultoreak baina 1960an eraiki zen. Monumentuaren harri arrosa Leiriatik ekarri zen eta eskulturen kareharria Sintratik.
1960ko abuztuaren 9an inauguratu zen, Comemorações Henriquinas barnean, Henrike Nabigatzailearen heriotzaren bosgarren mendeurrenean.

## Ezaugarriak

46 metrotako luzera eta 52 metrotako altuera duen monumentu neoklasizista da. 33 eskultura ditu, Portugalgo aurkikuntzen aroko errege, esploratzaile, kartografo, artista, zientzialari eta misiolari famatuen irudiak dira, denak ere itsasora begira daudenak. Hauen artean Frantzisko Xabierkoa ere badago.
Hego Afrikako gobernuak lurrean dagoen 50 metrotako diametroa duen haize-arrosa oparitu zion. Hau hainbat kolore eta motatako marmolez egina dago. Haize-arrosaren barnean 14 metrotako munduko mapa ageri da.
Monumentuaren iparraldeko fatxadan bi izkribu daude:
* AO INFANTE D. HENRIQVE E AOS PORTVGVESES QVE DESCOBRIRAM OS CAMINHOS DO MAR ("Don Henrike infanteari eta itsasbideak aurkitu zituzten portugesei")
* NO V CENTENÁRIO DO INFANTE D. HENRIQVE 1460 – 1960 ("Don Henrikeren bosgarren mendeurrenean, 1460-1960")
Barnealdean hiru solairu ditu. Lehenengoan 101 ikusle sartzen diren auditorioa, bigarrenean erakusketetarako bi areto eta hirugarrenean beste lau gela daude. Monumentuaren gainaldean Tajo ibaiaren eta Belem auzoaren ikuspegi itzela dago.

## Eskulturak

Ekialdeko aurpegian:
* Alfontso V.a Portugalgoa (erregea)
* Vasco da Gama (Indiarako bidearen aurkitzailea)
* Afonso Gonçalves Baldaia nabigatzailea
* Pedro Álvares Cabral (Brasilen aurkitzailea)
* Fernando Magallanes (nabigatzaile eta esploratzailea)
* Nicolau Coelho (nabigatzailea)
* Gaspar Corte-Real (esploratzailea)
* Martim Afonso de Sousa (nabigatzailea)
* João de Barros (idazlea)
* Estêvão da Gama (itsasontzi kapitaina)
* Bartolomeu Dias (Esperantza Oneko lurmuturra gurutzatzen lehena)
* Diogo Cão (Kongo (ibaia) aurkitu zuena)
* António de Abreu (nabigatzailea)
* Alfontso Albukerkekoa (Indiako errege-ordea)
* Frantzisko Xabierkoa (misiolaria)
* Kristobal Gamakoa (itsasontzi kapitaina)
Mendebaldeko aurpegian:
* Petri infantea (Coimbrako dukea)
* Filipa Lancasterkoa (Portugalgo erregina)
* Fernão Mendes Pinto (esploratzailea eta idazlea)
* Gonçalo de Carvalho (misiolaria)
* Henrike Coimbrakoa (misiolaria)
* Luís de Camões (poeta, Luisiadak liburuaren egilea)
* Nuno Gonçalves (margolaria)
* Gomes Eanes de Zurara (kronika egilea)
* Pêro da Covilhã (esploratzailea eta diplomatikoa)
* Jaume Ribes (kartografoa)
* Pedro Escobar (São Tomé eta Prínciperen aurkitzailea)
* Pedro Nunes (matematikaria)
* Pêro de Alenquer (esploratzailea)
* Gil Eanes (nabigatzailea)
* João Gonçalves Zarco (nabigatzailea)
* Fernando Portugalgoa Santua (Portugalgo infantea)

## Kanpo estekak

* Datuak: Q1133712
* Multimedia: Padrão dos Descobrimentos / Q1133712
# Aurkintza

Aurkintza da toki-izen batek izendatzen duen leku, paraje edo inguru geografiko ohikoan txiki eta ez oso zehaztua.
Euskal Onomastikaren Datutegiak (EODA) zehazten dituen euskarazko toponimo asko, toponimia txikia oro har, aurkintza gisa sailkatzen ditu Euskaltzaindiak. Esate baterako, Zubizabal izenarekin, EODAn topatzen ditugu bi etxola, bi zubi eta bi aurkintza, bi hauek Nafarroan (Beran eta Gartzainen), baina egon litezke beste batzuk ere; hain zuzen ere esan dezakegu Zalduondon badela Zubizabal izeneko aurkintza bat, izendatzen dituena, auzo bat, kale bat guruztoki bat eta zubi bat (zubitik hartzen du izena tokiak, bistan denez).

## Erreferentziak

* ↑ Fundazioa, Elhuyar. «aurkintza» Elhuyar Hiztegia (Noiz kontsultatua: 2021-12-11).
* ↑ «EODA - Bilaketa - EODA» www.euskaltzaindia.eus (Noiz kontsultatua: 2021-12-11).

## Kanpo estekak

* Datuak: Q98929991
* Multimedia: Okigwe / Q98929991
# Aurki heltzea espero dut

Aurki heltzea espero dut (ingelesez: I Hope I Shall Arrive Soon) Philip K. Dickek idatzitako zientzia fikziozko ipuina da, 1980ko abenduan Playboy aldizkarian argitaratua.
2015ean Aritz Gorrotxategik Meettok argitaletxeentzat 'Ordaina' izeneko ipuin-bildumaren barnean euskaratu zuen. Guztira, hamaika narrazio kronologikoki ordenatuta biltzen ditu 'Ordaina'k, Dicken estiloa eta bilakaera hurbilagotik eta zehaztasun handiagoz hautemateko.

## Sinopsia

Oharra: Atal honek istorio osoa edo amaiera argitzen du.
Victor Kemmingsek kontzientzia berreskuratzen du espazio-ontzi batean egindako huts egindako krioloaldi batean. Ontziko adimen artifizialak ezin du akatsa konpondu eta ezin du esnatu. Beraz, Kemmings konorterik gabe geratuko da, baina paralizatuta espazio-ontziaren bidaia osoan zehar. Bere sena mantentzeko, adimen artifizialak Kemmingsen oroitzapenak azalduko dizkio.

## Erreferentziak

* ↑ elkar.eus

## Kanpo estekak

* Datuak: Q5977633
# Aurkezpen programa

Aurkezpen programa edo diapositiben aurkezpen programa informazioa aurkezteko software paketea da, diapositiba batzuen bidez normalean. Funtzio asko izaten dituzte gaur egungo paketeek; hala nola, testua editatzeko aukera, testua maketatzekoa, irudiak, grafikoak, estekak, audioak eta bideoak txertatzeko aukera. Edukiak modu automatikoan erakusteko aukera ere eskaintzen dute. Laburpenak, eskemak, irudiak, grafikoak, testuak, bideoak eta audioak nahas daitezke proiektu bakar batean software pakete hauekin.

## Software paketeak

* Impress, OpenOffice.org multzokoa.
* Microsoft PowerPoint.
* Keynote (Apple).

## Interneten bidezko aurkezpenak

* Adobe Flash

## Kanpo estekak

* (Ingelesez) OpenOffice.org proiektuaren webgunea.
* OpenOffice.org euskaraz deskargatzeko.
* Datuak: Q2115026
* Multimedia: Presentation software / Q2115026
# Aurkidi

Aurkidi Nafarroako Zubieta udalerriko auzo bat da.

## Kanpo estekak

* Datuak: Q12254502
# Aurkitutako metraje

Aurkitutako metrajea edo Found footage delakoa zinemagintzako genero bat da. 1980ko Cannibal Holocaust izan zuen aitzindari nagusi generoak, eta 1999ko The Blair Witch Project da harrezkero lanik ezagunena. Dokumental faltsu baten eran gorpuzten da akzioa edo fikzioa: ikusten duguna benetan grabatu zen, asmo dokumental batekin edo bestearekin, eta ondoren, aurkitutakoa editatu du norbaitek istorioa agerrarazteko. Aurkitutako eskuizkribuaren teknika literarioaren parekidea da ikus-entzunezkoetan.
Era honetako ekoizpenetan sarri protagonistak pantailaz kanpo kamera atzean ageri dira, istorioak lehen pertsonan kontatuz, tankera honetako lanetan, eta kameraren mugimenduak bizkor eta ezegonkorrak izan ohi dira, errealismoa areagotzeko. Beste batzuetan iturri desberdinetako ustezko grabaketa errealak batu izan dira collage batean, hala nola Brian de Palmak zuzendutako Redacted (2007) filmean.

## Erreferentziak

* ↑ gaztezulo. «2022ko 35 (+10) telesailik onenak» Gaztezulo (Noiz kontsultatua: 2024-07-26).
* ↑ Otaegi, Elixabete Etxeberria. (2016-11-23). «metraje encontrado» ItzuL (Noiz kontsultatua: 2024-07-26).
* ↑ Nrtz. (2014-05-13). «West: “Frustragarria da filmak aretoetara ez heltzea” -» Uriola.eus (Noiz kontsultatua: 2024-07-26).
* ↑ (Gaztelaniaz) «Her Story y las historias rotas del «metraje encontrado»» AnaitGames 2015-11-10 (Noiz kontsultatua: 2024-07-26).
* ↑ (Ingelesez) Newman, Nick. (2016-08-30). ‘Redacted’: Brian De Palma’s Directorially Omniscient Iraq War Drama. (Noiz kontsultatua: 2024-07-26).

## Kanpo estekak

* Datuak: Q3272147
# Aurkezpen geruza

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
Aurkezpen-maila OSI ereduko 6.geruza da, saio- eta aplikazio-mailen artean kokatua. Aurkezpen-maila informazioa egokitzeaz arduratzen da, transmitituko datuen sintaxiaz (informazioa nola idatzi eta nola jarri behar den aurrez definitutako arau batzuen arabera ) eta semantikaz (informazioaren esanahia) arduratzen da, gehien bat. Hau da, informazioaren errepresentazioaz arduratzen da. Igorleak eta hartzaileak irudien, soinuen, zein karaktereen barne adierazpide (ASCII, Unicode, EBCDIC..) desberdinetan lan egin arren, informazio trukaketa ahalbidetzea da komunikazio geruza honen eginkizunik handiena.
Geruza honek datu egitura abstraktuak maneiatu eta interpretatzeko moduan uzten ditu aplikazio mailari. Honela datuak zifratzea eta konprimatzea ahalbidetzen du. Azpiko gainerako mailek berriz, bitak alde batetik bestera modu fidagarrian eramatea besterik ez dute helburu. Aurkezpen-mailak aplikazioen artean elkar trukatuko diren datuen formatua definitzen du eta programei datu-bihurketa zerbitzua eskaintzen die.
Hona adibide praktikoak ulerterrazagoa egiteko:
* Fitxategi-sistema desberdinak bihurtu: “NTFS --> Ext2” ; “FAT --> Ext3”
* Datu-adierazpide desberdinen arteko itzulpenak: ASCII --> UNICODE
* Konprimitu / deskonprimitu: “zip” motatik –> “rar” motara

## Zerbitzuak

Laburbilduz aurkezpen-mailak aplikazio-mailari eskaintzen dizkion zerbitzuak:
* Datuak formateatu
* Sintaxia aukeratu
* Sintaxia itzuli
* Datuak zifratu / deszifratu, konprimitu / deskonprimitu
Laburbilduz geruza honen eginkizunak:
* Saio baten irekitzea, itxiera eta inplementazioa (saioa martxan jartzeko lanak burutu)
* Formatu-bihurketa
* Zifratu / deszifratu (beharrezkoa bada)
* Konprimitu / deskonprimitu (beharrezkoa bada)
* Fluxuaren kontrola
* Erroreen kontrola

## Erreferentziak

* Andrew S. Tanenbaum, Konputagailu-sareak (3. ed 2002), EHU ed.
* Andrew S. Tanenbaum, Computer Networks (4. ed 2003), Prentice Hall.

## Ikus, gainera

* OSI eredua
* Sare protokolo

## Kanpo estekak

Telekomunikazio Hiztegia: www.telekomunikaziohiztegia.org
* Datuak: Q215121
# Balifolita

Balifolita silikato motako minerala da.

## Ezaugarriak

Balifolita silikato mineralaren formula kimikoa hau da: ${\ce {BaLiMg2Al3(Si2O6)2(OH)4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Balipholite: Mineral information, data and localities.» www.mindat.org (Noiz kontsultatua: 12-05-2019).